**ROMANIA**

**JUDETUL NEAMT**

**PRIMARIA COMUNEI ION CREANGA**

**Nr. 8975 din 07.08.2025**

**PROCES – VERBAL**

**Încheiat astăzi 07.08 .2025**  în cadrul ședinței extraordinare covocate ”de îndată” a Consiliului Local al comunei Ion Creangă, care se ține în sala de ședință din clădirea Primăria comunei Ion Creangă si care a fost convocată prin dispoziția primarului nr. 171 din 06.08.2025, pentru ora 16:00.

La lucrările sedinței participă domnul Primar, Dumitru – Dorin Tabacariu, doamna secretar general Mihaela Niță.

Convocarea consiliului local s-a realizat în scris și telefonic, prin intermediul compartimentului de specialitate al primarului comunei, în invitația la ședință precizând data, ora și locul desfășurării acesteia*.* Materialele înscrise pe proiectul ordinii de zi a ședinței sunt puse la dispoziția consilierilor locali pe suport electronic la adresele de corespondență create în acest sens și după caz, pe suport de hârtie la sediul Primariei Ion Creanga.

În urma apelului nominal făcut, la ședință, participă 12 consilieri locali din totalul de 15 consilieri in functie ( Huci Ion prezent online, Constantin Vasile – prezent parțial online, Leonte Bogdan, Mancaș Ion – absenți, Niță Liviu – întârziat ).

**Domnul Primar** prezintă invitația la ședință și dă cuvântul domnului președinte de ședință, consilier Crisanov Nicolaie, ce îl va înlocui doar astăzi pe președintele ales la ultima ședință, domnul Constantin Vasile, aflat în concediu. Domnul președinte declară deschisă , sedința extraordinară convocată ”de îndată” astăzi 07.08.2025, ora 16:00.

Domnul presedinte de sedință dă citire proiectului ordinei de zi :

1. Proiect de hotarare nr. 81 din 06.08.2025 privind alegerea ,, Președintelui de ședință” al Consiliului local al Comunei Ion Creangă , pentru ședința extraordinară , convocata ,, de îndată” din 07.08.2025 - initiator Tabacariu Dumitru- Dorin – Primarul Comunei Ion Creangă, C3 ( majoritate simplă)

2.Aprobarea Procesului verbal al ședinței anterioare ;

3.Proiect de hotarare nr. 60 din 10.06.2025 privind aprobarea utilizarii drumurilor de exploatare, pentru acces ,, la si de la ,, balastiera, in perimetrul Siret 2, râu Siret, mal stâng, comuna Ion Creanga , jud. Neamț, de catre S.C TRANS ORVIREL SRL - initiator Tabacariu Dumitru- Dorin – Primarul Comunei Ion Creangă, C1, C2, C3 ( majoritate absolută)

4. Proiect de hotarare nr. 82 din 06.08.2025 pentru completarea H.C.L nr. 73 din 31.07.2025 pentru aprobarea Regulamentului pentru achiziția de imobile, construcții și/sau terenuri, de către Comuna Ion Creangă- initiator Tabacariu Dumitru- Dorin – Primarul Comunei Ion Creangă, C1, C2, C3 ( majoritate absolută)

5. Intrebări și interpelări

Se supune la vot ordinea de zi, se aprobă în unanimitate de voturi, cu 12 voturi „pentru” din totalul de 12 consilieri prezenți ( d.c 2 consilieri online, Constantin Vasile si dl Huci Ion) , din totalul de 15 consilieri in functie ).

**In continuare se trece la punctul unu al ordinei de zi:Proiect de hotarare nr. 81 din 06.08.2025** **privind alegerea ,, Președintelui de ședință” al Consiliului local al Comunei Ion Creangă , pentru ședința extraordinară , convocata ,, de îndată” din 07.08.2025** - initiator Tabacariu Dumitru- Dorin – Primarul Comunei Ion Creangă,

Se da cuvantul presedintelui comisiei de specialitate a Consiliului local, pentru a prezenta avizul care sunt favorabil proiectului de hotarare.

C 3 = Comisia juridica si de disciplină, de apărare a ordinii și linistei publice si a drepturilor cetatenilor.

Se intreaba daca doreste cineva sa discute . Nu doreste nimeni sa mai discute.

Se supune la vot proiectul de hotărâreprivind privind alegerea ,, Președintelui de ședință” al Consiliului local al Comunei Ion Creangă , pentru ședința extraordinară , convocata ,, de îndată” din 07.08.2025, se aprobă cu 12 voturi „pentru„ (d c online -Constantin Vasile si Huci Ion ) de 12 consilieri prezenți, din totalul de 15 consilieri in functie ).

**In continuare se trece la punctul doi al ordinei de zi**: **Aprobarea Procesului verbal al ședinței ordinare din 31.07.2025.**

Vă consult, dacă sunt discuții pe marginea procesului verbal. Nu sunt. Se supune la vot si procesul verbal al sedintei din 31.07.2025 se aproba in unanimitate de voturi, cu 12 voturi „pentru” din 12 consilieri prezenți ( d.c 2 consilieri online, Constantin Vasile si dl Huci Ion) , din totalul de 15 consilieri in functie **In continuare se trece la punctul trei al ordinei de zi: Proiect de hotarare nr. 60 din 10.06.2025 privind aprobarea utilizarii drumurilor de exploatare, pentru acces ,, la si de la ,, balastiera, in perimetrul Siret 2, râu Siret, mal stâng, comuna Ion Creanga , jud. Neamț, de catre S.C TRANS ORVIREL SRL** - initiator Tabacariu Dumitru- Dorin – Primarul Comunei Ion Creangă.

Se da cuvantul presedintilor comisiilor de specialitate ale Consiliului local, pentru a prezenta avizele care sunt favorabile proiectului de hotarare.

C 1= Comisia pentru agricultura , activități economico-financiare , buget –finante , administrarea serviciilor publice furnizate ;

C 2 = Comisia pentru activitati social-culturale,culte, învățământ, sănătate si activitati sportive , urbanism și amenajarea teritoriului , munca , familie si protectie socială, protectia mediului , turism

C 3 = Comisia juridica si de disciplină, de apărare a ordinii și linistei publice si a drepturilor cetatenilor.

Se intreaba daca doreste cineva sa discute . Nu doreste nimeni sa discute.

Se supune la vot proiectul de hotărâreprivind aprobarea utilizarii drumurilor de exploatare, pentru acces ,, la si de la ,, balastiera, in perimetrul Siret 2, râu Siret, mal stâng, comuna Ion Creanga , jud. Neamț, de catre S.C TRANS ORVIREL SRL , se aprobă cu 11 voturi „pentru” din totalul de 11 consilieri prezenti din totalul de 15 consilieri in functie.( Constantin Vasile nu s-a mai auzit online) .

**In continuare se trece la punctul patru al ordinei de zi: Proiect de hotărâre nr. 82 din 06.08.2025** **pentru completarea H.C.L nr. 73 din 31.07.2025 pentru aprobarea Regulamentului pentru achiziția de imobile, construcții și/sau terenuri, de către Comuna Ion Creangă - initiator Tabacariu Dumitru- Dorin – Primarul Comunei Ion Creangă .**

Se da cuvantul presedintilor comisiilor de specialitate ale Consiliului local, pentru a prezenta avizele care sunt favorabile proiectului de hotarare.

C 1= Comisia pentru agricultura , activități economico-financiare , buget –finante , administrarea serviciilor publice furnizate ;

C 2 = Comisia pentru activitati social-culturale,culte, învățământ, sănătate si activitati sportive , urbanism și amenajarea teritoriului , munca , familie si protectie socială, protectia mediului , turism

C 3 = Comisia juridica si de disciplină, de apărare a ordinii și linistei publice si a drepturilor cetatenilor.

Se intreaba daca doreste cineva sa discute pe marginea proiectului de hotărâre.Nu dorește nimeni să discute.

Se intreabă cine doreste sa faca propuneri?

**Domnul Primar** spune sa se propuna câte un reprezentant din fiecare formațiune.

**Domnul consilier Huci Bogdan** spune că ar fi bine să fie aceeași membri ca la comisia de la închirierea pășunilor.

**Doamna consilier Cănărău Gabriela** propune pe domnul Aiacoaboaie Vasile , domnul David Constantin si pe domnul Huci Bogdan .

**Domnul consilier Irimia Gheorghe** propune pe domnul consilier Ulianu Liviu.

Se supune la vot propunerea doamnei consilier Cănărău Gabriela. Se aprobă cu 8 ,, pentru,, ( Podaru Gheorghe, Chelaru Constantin, Canarau Gabriela, Aiacoboaei Vasile, Huci Bogdan , David Constantin, Huci Ion , Nemteanu Nicolae) , 4 voturi ,, abtineri,, ( Ulianu Liviu- Mihai , Crisanov Nicolaie , Irimia Gheorghe.)

Se intreaba daca doreste cineva sa discute pe marginea proiectului de hotărâre.Nu mai dorește nimeni să discute.

Se supune la vot proiectul de hotărâre privind pentru completarea H.C.L nr. 73 din 31.07.2025 pentru aprobarea Regulamentului pentru achiziția de imobile, construcții și/sau terenuri, de către Comuna Ion Creangă, se aprobă cu 11 voturi „pentru„ din totalul de 11 consilieri prezenti.

**In continuare se trece la ultimul punct al ordinei de zi: Intrebari si interpelari.**

**Se înscriu la cuvânt urmatorii consilieri locali :**

**Huci Bogdan**

**Podaru Gheorghe**

**Domnul consilier Huci Bogdan** întreabă dacă din banii alocați pentru balastare s-au cheltuit ceva în acest an.

**Domnul Primar** spune că urmează să se realizeze o achiziție.

**Domnul consilier Huci Bogdan** întreabă dacă anul trecut s-a făcu vreo achiziție pentru balastru.

**Domnul Primar** spune că da, dar în regim de urgența, pe ISU și anul acest se va face la fel. Sunt aprobați 2000 mc și se lucrează la procedura de achiziție.

**Domnul consilier Huci Bogdan** întreabă dacă anul trecut nu s-au cheltuit banii alocați pentru balastare, aceștia au rămas pe excedent bugetar sau s-au cheltuit altundeva.

**Domnul Primar** spune că nu s-au cheltuit. Anul trecut și anul acesta am cheltuit se s-a primit pe situații de urgență.

**Domnul consilier Huci Bogdan** spune că problema a fost atunci când s-a dus o mașină de prundiș, de refuz. Bine ar fi să existe un autogreder care să niveleze pentru profilare , banii nu se cheltuie pe balastru sa fie pentru reprofilare, este vorba de anul trecut.

**Domnul Primar** spune că trebuie plătit. Se poate achiziționa un autogreder pentru profilare.

**Domnul consilier Huci Bogdan** spune că dacă nu se cheltuie pe balastru să se achiziționeze autogreder.

**Domnul Primar** spune că nu se știe ce va fi până la finalul anului, ce vreme va fi în octombrie, noiembrie.

**Domnul consilier Huci Bogdan** întreabă dacă s-a mai făcut ceva cu contractele de la închirierea pășunilor.

**Domnul consilier Huci Bogdan** întreabă dacă nu trebuie aprobate în Consiliul Local. Speră că nu vor fi date fără aprobarea în consiliul local că nu este în regulă deloc. Consideră conflic de interese.

**Domnul Primar** spune că este în regulă. Nu există conflicte de intrese, contractele cadru au fost aprobate în Consiliul Local , eu ca și primar sunt obligat să semnez contractele câștigate în urma licitației.

**Domnul consilier Huci Bogdan** insistă că există conflict de interese.

**Domnul Primar** spune că el nu este în conflict de intrese, contractele s-au încheiat în urma câștigării unei licitații la care a fost prezentă comisia.

**Domnul consilier Huci Bogdan** insistă că trebuie trecute prin consiliu local pentru aprobarea finală și că ar fi bine să nu treacă domnul Primar peste ei. Administrarea pășunilor este în atribuțiile consiliului local.

**Domnul Primar** spune că în CL a fost aprobată scoaterea la licitație, au constribuit la buna desfășurare a unei proceduri de licitație, au fost declarați niște câștigători, au fost anunțați câștigătorii și s-au demart procedurile necesare semnării contractelor.

**Domnul consilier Aiacoboaie Vasile** spune că parcă știe că s-a discutat treaba aceasta și contractele trebuiau trecute prin CL.

**Domnul consilier Podaru Gheorghe** spune că înțelege că pentru a fi valabile contractele de închiriere trebuie să fie aprobate de CL.

**Domnul Primar** spune că el este obligat să semneze contractele. Pentru el nu este asta cea mai mare preocupare, poate pentru domnii consilieri este, au vreun obiectiv, consideră că atâta timpt cât CL-ul a aprobat scoaterea la licitație, a aprobat procedura de licitație, oamneii au participat la licitație și au câștigat, unde este problema, s-a identificat vreun viciu de procedură și au devenit nelegale. Domnul Primar spune că vrea să procedeze legal.

**Domnul consilier Huci Bogdan** întreabă dacă este sigur că este legal.

**Domnul Primar** spune că se va documenta, se va face o adresă scrisă pentru un răspuns oficial.

**Domnul consilier Huci Bogdan** spune că se vor documenta și ei și consideră că nu este în regulă să se dea drumuL la contracte.

**Domnul Primar** spune că dacă se urmărește un obiectiv din partea domnilor consilieri, el nu are nici un obiectiv legat de aceste contracte.

**Domnul consilier Huci Bogdan** spune că nu s-a consemnat în procesul verbal dar este vorba de agresivitate și violență verbală în cadrul procedurii de licitație și nu este de acord cu aprobarea contractului respectivei persoane.

**Domnul Primar** spune că s-a încheiat o procedură prin care unii cetățeni au câștigat licitația, un drept și atuncă ce să se facă, să le fie luat dreptul?

**Domnul consilier Huci Bogdan** spune că ar fi trebuit reluată licitația pentru persoanele care sunt în litigiu cu consilierii locali.

**Domnul Primar** spune că a aflat că acolo a fost un diferent privind impunerea condiției de traversare a pășunii de către un alt participant la licitație. Și ăsta nu este motiv de neaprobare a unui contract unui cetățean care a licitat corect. Domnul Primar mai spune că să nu se înțeleagă că este deacord cu conflictul desfășurat.

**Domnul consilier Huci Bogdan** spune că dacă un participant la licitație este în conflict cu comisia nu poate câștiga.

**Domnul Primar** spune că el este obligat să semneze contractele conform Codului administrativ, dacă domnii consilieri nu vor să aprobe contractele nu mai este treaba lui.

**Domnul consilier Huci Bogdan** întreabă ce măsuri a luat domnul Primar având în vedere scandalul care a avut loc în primărie.

**Domnul Primar** spune că nu intră în atribuțiile lui să facă ordine, pentru asta a venit poliția.

**Domnul consilier Huci Bogdan** spune că domnul Primar a stat ascuns după ușă și nu a făcut nimic.

**Domnul Primar** spune că a discutat la acel moment cu domnul consilier Huci, că el poate să spună ce vrea dar nu este adevărat.

**Domnul consilier Podaru Gheorghe** dorește să se retragă și dorea să vorbească despre balastare, ce bani sunt cheltuiți ce mai trebuie cheltuit.

**Domnul Primar** spune că anul acesta nu este pus nimic.

**Domnul consilier Podaru Gheorghe** spune că cei de la gaz nu au venit să repare.

**Domnul Primar** spune că a insistat dar va suna din nou.

**Domnul consilier Podaru Gheorghe** spune că el consideră că dacă primarul vrea asfaltarea se face și la ora 12 noaptea, dacă vrea sună și spune constructorului ce să facă, când să facă, asta este părerea lui.

**Domnul Primar** spune că respectă părerea lui.

**Domnul președinte** de sedintă, declară închise lucrările de astăzi ale ședinței.

Drept pentru care s-a incheiat prezentul proces-verbal.

**PREŞEDINTE DE ŞEDINTA INTOCMIT**

**CONSILIER LOCAL SECRETAR GENERAL**

**Crisanov Nicolaie Mihaela NIȚĂ**